	ROMÂNIA

JUDEŢUL TIMIŞ

MUNICIPIUL TIMIŞOARA

DIRECŢIA DE COMUNICARE

Biroul Relaţii Publice, Învăţământ, Cultură, Sport
SC2009 - 167/7.01.2009
	APROBAT 

PRIMAR,

GHEORGHE CIUHANDU 
	[image: image1.png]AAAAAAAAAA







	Bd. C.D. Loga nr. 1, Timişoara, tel/fax: +40 256 -204886, e-mail: primariatm@primariatm.ro internet: www.primariatm.ro


R E F E R A T

privind aprobarea contractului de asociere dintre Municipiul Timişoara şi Fundaţia Vest pentru Jurnalism Regional şi Euroregional Timişoara în vederea organizării proiectului „Timişoara - oraş al cetăţenilor”
Fundaţia Vest pentru Jurnalism Regional şi Euroregional Timişoara a depus la Primăria Municipiului Timişoara adresa cu nr. SC2008-025504/10.11.2008, prin care intenţionează încheierea unei asocieri cu Municipiul Timişoara în vederea desfăşurării proiectului "Timişoara - oraş al cetăţenilor
.
Acest proiect îşi propune: 
- implementarea unui program complex de interacţiune dintre cetăţenii municipiului Timişoara şi reprezentanţii administraţiei locale, la nivel decizional şi executiv;

- stimularea implementării democraţiei participative prin promovarea Consiliilor Consultative de Cartier, a Consiliului Local al Tinerilor şi, respectiv, a Consiliului Seniorilor;

- fluidizarea comunicării/schimbului de informaţii între aleşii locali şi structurile descrise mai sus.
În vederea realizării scopului şi atingerii obiectivelor stabilite, Contractul de asociere va stipula o serie de activităţi cu derulare pe întregul parcurs al fiecărui an calendaristic, după cum urmează: 
- transmiterea în direct, la radio a şedinţelor Consiliului Local Timişoara, a unora dintre întâlnirile conducerii Primăriei cu consiliile consultative de cartier şi dintre dezbaterile publice iniţiate de Primăria Municipiului Timişoara pe marginea unor teme de larg interes public, în vederea maximizării transparenţei activităţii Consiliului Local şi a Primăriei Municipiului Timişoara, precum şi a societăţilor şi regiilor din subordinea acestora;
- activităţi concrete - emisiuni radio, seminarii interactive, acordare de consultanţă – pentru sprijinirea Consiliilor Consultative de Cartier, a Consiliului Local al Tinerilor şi, respectiv, a Consiliului Seniorilor; stimularea în acest fel a în acest fel a participării la procesul decizional a diverselor categorii de vârstă, a tinerilor în principal.
- difuzarea unor ample dialoguri cetăţeneşti transmise în direct la radio, în cadrul emisiunilor „Cartierul Timişoara”, produse de către Fundaţia Vest;
- organizarea anuală la Centrul de Jurnalism Româneşti, comuna Tomeşti judeţul Timiş, a minimum 4 sesiuni (x 3 zile) de team building consacrate membrilor organismelor de conducere a Consiliilor Consultative de Cartier şi, respectiv, a Consiliului Seniorilor;
- organizarea ediţiilor a IX-a (2009), a X-a (2010) şi a XI-a (2011) a Şcolii de Vară „Probitas” la Centrul de Jurnalism Româneşti, cu participarea unor reprezentanţi ai Consiliului Local al Tinerilor, precum şi a unor elevi timişoreni cu performanţe deosebite, implicaţi în acţiuni şi activităţi cu impact civic. Potrivit tradiţiei, Şcoala de Vară „Probitas” va avea, în fiecare an patru sesiuni a câte 10 zile;

- mediatizarea rezultatelor Asocierii prin cele patru ediţii anuale ale publicaţiei „Probitas” (realizată în cadrul Şcolii de Vară);

- acordarea de sprijin direct organizării „Zilelor cartierelor”, întâlnirilor dintre reprezentanţi ai administraţiei şi structurilor de democraţie participativă din Timişoara şi oraşe partenere şi înfrăţite şi acordarea de consultanţă pentru realizarea unor publicaţii de cartier coordonate de către Consiliile Consultative.

Menţionăm că asocierea dintre Municipiul Timişoara şi Fundaţia Vest pentru Jurnalism Regional şi Euroregional se justifică şi prin activităţile acestei Fundaţii şi parteneriatele de desfăşurate până în prezent cu Municipiul Timişoara. Procesul de consultare realizat prin consiliile de cartier şi participarea la luarea deciziilor prin organizarea dezbaterilor publice au fost promovate în vederea stimulării spiritului civic al timişorenilor. În urma continuării acestui tip de parteneriat, rezultatele pe termen mediu şi lung se vor regăsi în creşterea capacităţii de comunicare, sporirea gradului de civilizaţie şi a nivelului de trai în comunitate.
Prin urmare, propunem alocarea sumei de 60.000 lei anual pe o perioadă de trei ani, respectiv în 2009, 2010 şi 2011, de la bugetul local, din Subcap.67.02.05.50 "Alte acţiuni culturale", pentru acest proiect.

Alăturat anexăm toate documentele depuse pentru susţinerea proiectului de hotărâre de consiliu. 

	Violeta Mihalache

Director
	
	Smaranda Haracicu

Director economic

	
	
	

	Alina Pintilie 

Şef birou
	
	Mirela Lasuschevici

Avizat Juridic



	
	
	

	 Adrian Schiffbeck
Consilier
	
	











FP53 - 01 ver.1

